Ses in hof oor R1 miljoen se gesteelde koperkabels | Maroela Media
Argieffoto bloot ter illustrasie. (Foto: SAPD/Twitter)
Ses verdagtes wat verbind word aan R1 miljoen se koperkabeldiefstal sal na verwagting Dinsdag in die Harrismith-landdroshof in die Vrystaat verskyn.
Die verdagtes is verlede week in Makgolokweng buite Harrismith in hegtenis geneem nadat hulle aanvanklik nie geldige paspoorte aan die polisie kon toon nie. Polisiebeamptes het toe by verdere ondersoek op 44 rolle gesteelde koperkabel afgekom.
Die rolle koperkabel weeg altesame 810 kg en is na raming R1 miljoen werd.
Ao. Mmako Mophiring, polisiewoordvoerder, sê die polisie is verlede week Woensdag in die vroeë oggendure in kennis gestel van twee verdagte voertuie by 'n huis in Makgolokweng. Die voertuie – 'n Toyota Fortuner en 'n Isuzu-dubbelkajuitbakkie – het Gautengse registrasienommers gehad.
Die polisie het ondersoek ingestel en die verdagtes kon nie geldige dokumente aan polisiebeamptes toon nie. Dit is toe dat die polisiebeamptes verdere ondersoek instel en op die rolle koperkabel afkom.
Daar is ook beslag gelê op die twee voertuie sowel as komberse en sakke wat met modder besmeer is.
Die verdagtes staan nou ​​tereg op aanklagte van diefstal van koperkabel en dat hulle onwettig in die land is.
Die diefstal van koperkabels en selfoontoerusting is lankal nie net meer "diefstal" nie. Dit is ekonomiese sabotasie en hierdie mense moet vir SABOTASIE aangekla word en wetgewing moet so aangepas word.
Weereens 'n bewys dat die insypelaars en buitelanders moet teruggaan na hul eie lande toe.
As die skelms wat die goed koop nie vir ewig tronk toe gaan nie , sal die nie ophou nie ! Dit is niks anders as terrorisme nie !
Wat van die kopers? Die SAPD moet hulle in die hande kry
Dan wil sekere instansies nog steeds ontken dat onwettige immigrante die land op sy kniee dwing soos onlangse berig in MM "Immigrante nie die oorsaak van SA se probleme " ONWETTIGE IMMIGRANTE is ons grootste ondergang in die land en DIT is die rede dat misdaad so toegeneem het. EFF het ook 'n groot aandeel in die uitreik van vervalste dokumentasie aan onwettige immigrante soos berig is oor sosiale platforms. Rooikappie se doel is dat SA moet opeindig waar Zimbawe nou is en ons is VINNIG oppad soontoe.